ปัญหา: เรื่องเดิม ร้องเรียน เจ้าหน้าที่ฝ่ายพัฒนาชุมชนของสำนักงานเขตบางขุนเทียน เนื่องจากไม่ยอมรับฟังความคิดเห็นของประชาชนในเรื่องกรณีเงินโครงการพัฒนาชุมชนเข้มแข็ง โดยเจ้าหน้าที่อ้างแต่ระเบียบ แต่ไม่ยอมรับฟังปัญหาในการปฏิบัติจริงของผู้ร้อง และเมื่อมีการทำโครงการต่างๆ เสร็จสิ้นไปแล้ว ก็ไม่มีการทำแบบสอบถามสำรวจความคิดเห็นของประชาชนเลย อ้างอิงเลขที่รับแจ้ง W2H478 เจ้าหน้าที่ตอบกลับมาเมื่อวันที่ 
14 มี.ค. 67 แจ้งว่า สำนักงานเขตบางขุนเทียน โดยฝ่ายพัฒนาชุมชนและสวัสดิการสังคม ขอนำเรียนข้อเท็จจริงในประเด็นดังกล่าว ซึ่งมีรายละเอียด ดังนี้ การดำเนินงานตามโครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง ปี 2567 เป็นโครงการที่สำนักพัฒนาสังคม กรุงเทพมหานคร ได้ดำเนินการเป็นแนวทางปฏิบัติของกรุงเทพมหานคร เพื่อบังคับใช้และให้ทุกสำนักงานเขตปฏิบัติตามแนวเดียวกัน โดยยึดตามกรอบกฎหมาย ข้อบังคับ หลักเกณฑ์ ระเบียบ และแผนงานที่สำนักพัฒนาสังคมเป็นผู้กำหนด ซึ่งหลักเกณฑ์ดังกล่าวไม่ได้อยู่ในอำนาจหน้าที่ของสำนักงานเขตบางขุนเทียนที่จะเข้าไปแก้ไข เปลี่ยนแปลง หรือกำหนดคุณลักษณะอย่างอื่นใดได้ การดำเนินงานโครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง ปี 2567  ที่ฝ่ายพัฒนาชุมชนฯ ได้ดำเนินการไปนั้น เพื่อให้ขั้นตอนต่าง ๆ มีความโปร่งใส ความคุ้มค่าของงบประมาณ มีการดำเนินการที่มีประสิทธิภาพและประสิทธิผล ทั้งนี้ จะนำข้อท้วงติงของท่านดังกล่าว ไปสะท้อนสู่ปัญหาในการปฏิบัติ กรอบที่กำหนด หลักเกณฑ์ นโยบาย แผนงานที่กรุงเทพมหานครจะกำหนดในอนาคตต่อไป

ปัจจุบันผู้ร้องแจ้งว่า ปัญหายังไม่ได้รับการแก้ไข ไม่มีเจ้าหน้าที่ติดต่อเข้ามาขอรายละเอียดใดๆ และยังไม่มีการสำรวจความคิดเห็นของประชาชนเช่นเดิม
บ้านเลขที่: 164
ถนน: พระราม 2
จุดสังเกต: สำนักงานเขตบางขุนเทียน
เขต: บางขุนเทียน
#1555